गोवा और कर्नाटक के बीच विवाद का कारण बनी महादयी नदी के मुद्दे पर पीएम ने कहा कि तत्कालीन कांग्रेस अध्यक्ष सोनिया गांधी ने गोवा विधानसभा चुनाव के वक्त कहा था कि उनकी पार्टी महादयी का जल कर्नाटक के साथ नहीं बांटने देगी। अब कांग्रेस महादयी के मसले पर कर्नाटक के लोगों को उकसा रही है। कांग्रेस महादयी विवाद को अटकाना, लटकाना और लोगों को भटकाना चाहती है। कांग्रेस सरकार ने विवाद का समाधान निकालने के बजाय मामले को न्यायाधिकरण के पास भेज दिया।